בפטיסט (סדרת טלוויזיה)

בפטיסט (באנגלית: Baptiste) היא סדרת טלוויזיה בריטית, ספין אוף של סדרת הדרמה "הנעדר" עם הדמות המרכזית של הבלש הצרפתי ז'וליאן בפטיסט, בגילומו של צ'קי קריו. חברת Two Brothers Pictures הפיקה את הסדרה, וההפצה הבינלאומית נעשתה בידי חברת All3Media. הסדרה שודרה בערוץ BBC One בפברואר 2019. כותבי הסדרה, התסריטאים ג'ק והארי ויליאמס, כתבו גם את התסריט של הסדרה "הנעדר".

תקציר עלילה
הסדרה משתמשת באחת הדמויות המרכזיות מסדרת הטלוויזיה "הנעדר", הבלש ז'וליאן בפטיסט בגילומו של צ'קי קריו. אשתו של בפטיסט ובתו מגולמים על ידי אותן שחקניות שהופיעו בסדרה "הנעדר". כל שאר השחקנים והדמויות בסדרה הם חדשים בסיפור העלילה הזה.

אחר שעבר ניתוח להסרת גידול במוחו, ז'וליאן בפטיסט טוען שהוא אינו האיש שהיה. הבוס שלו משכנע אותו לעזור למשטרת הולנד בחיפוש אחר עובדת מין נעדרת באמסטרדם. בפטיסט פוגש את אדוארד (טום הולנדר) הדוד של הנערה הנעדרת. אבל לא הכל כפי שהוא נראה עם אדוארד. בהמשך הוא פוגש את קים פוגל (טליסיה גרסיה) שהיה לה בעבר קשר לפושע קונסטנטין (Alec Secăreanu), ממוצא רומני שנראה בתחילת הסדרה רוצח אדם ומבתר את גופתו.

צוות השחקנים
 צ'קי קריו – ז'וליאן בפטיסט
 טום הולנדר – אדוארד סטרטון
 ג'סיקה ריין – ג'נבייב טיילור
 קלייר קלבריית' – קלייר
 טליסה גרסיה – קים פוגל (בעבר דרגומיר זלינקו)
 טריסטן גראבל – גרג
 אנסטסיה היל – סיליה בפטיסט
 אנה פרוצ'ניאק – נטלי רוז
 ברברה סראפיאן – מרתה הורצ'נר
 אלק סקריאנו – קונסטנטין
 ניקולס וודסון – פיטר
 בוריס ואן סוורן – נילס הורצ'נר
 איסם דאקה – מאבטח

פרקים

הפקה
באפריל 2018 הכריזו ב-BBC על הפקת סדרת ספין אוף לסדרה המצליחה "הנעדר", שנועדה לשידור ב-2019.

עיקר העלילה מתרחשת באמסטרדם שבהולנד. חלק מצילומי החוץ נערכו שם, אבל צילומים אחרים נערכו באנטוורפן ובגנט שבבלגיה. סצנות אחדות צולמו בדיל, קינגסטון, רמסגייט וסנדוויץ' שבמחוז קנט באנגליה. סצנות בבתי קפה צולמו באמסטרדם.

קישורים חיצוניים

הערות שוליים

סדרות טלוויזיה בריטיות שעלו לשידור בשנות ה-2010
סדרות ספין-אוף
סדרות טלוויזיה על נעדרים